

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.8** | 2024. gada 30. maijā |

**2.**

# Par nedzīvojamās telpas nomas līguma pagarināšanu

Ogres novada Madlienas pagasta pārvaldē saņemts [Vārds Uzvārds], turpmāk – Iesniedzējs, 2024. gada 26. februāra iesniegums (reģistrēts Ogres novada Madlienas pagasta pārvaldē 2024. gada 26. februārī ar Nr. 1-5.1/48), ar lūgumu pagarināt 2012. gada 1. jūnijā noslēgto nedzīvojamās telpas “Pagastmāja”, Madlienā, Madlienas pag., Ogres nov., nomas līgumu.

2012. gada 1. jūnijā starp Ogres novada pašvaldības Madlienas pagasta pārvaldi un Iesniedzēju noslēgts Nedzīvojamo telpu nomas līgums Nr. 2012/2, (turpmāk – Līgums) par nedzīvojamas telpas Nr. 26, ar platību 16,6 m2, kas atrodas nekustamajā īpašumā “Pagastmāja”, Madliena, Madlienas pag., Ogres nov., nekustamā īpašuma kadastra Nr. 7468 001 0291 001 (turpmāk – Telpa) nomu, nosakot Telpas izmantošanas mērķi - friziera pakalpojumu sniegšanai. Pamatojoties uz Ogres novada pašvaldības domes 2018. gada 19. aprīļa lēmumu “Par nedzīvojamo telpu nomas līguma pagarināšanu” (protokols Nr. 6; 1.§), noteikta maksa par Telpas nomu 1 EUR (viens *euro*) par kvadrātmetru mēnesī, neieskaitot pievienotās vērtības nodokli. Saskaņā ar 2021. gada 31. marta “Vienošanos par grozījumiem 01.06.2012. nedzīvojamo telpu nomas līgumā Nr. 2012/2” līguma termiņš ir 2024. gada 31. maijs.

Telpas ir nekustamā īpašuma “Pagastmāja”, Madlienā, Madlienas pag., Ogres nov., kadastra Nr. 7468 001 0291, sastāvā ietilpstošajās ēkas “Administratīvā ēka” ar kopējo platību 3572.8 m2, kadastra apzīmējumu 7468 001 0291 001 daļa – neapdzīvojamo telpu grupas ar kadastra apzīmējumu 7468 001 0291 001 001 telpa Nr. 26 ar kopējo platību 16,6 m² ēkas pirmajā stāvā.

Telpa tiek izmantota atbilstoši Līguma nosacījumiem. Iesniedzējam nav Telpas nomas maksas un citu Līgumā noteikto maksājumu parādu.

Ministru kabineta 2018. gada 20. februāra noteikumu Nr. 97 “Publiskas personas mantas iznomāšanas noteikumi” (turpmāk – Noteikumi Nr. 97) 18. punkts noteic, ka iznomātājam, ievērojot sabiedrības intereses un lietderības apsvērumus, ir tiesības izlemt, vai pagarināt attiecīgā nomas līguma termiņu (nerīkojot izsoli) vai iznomāt nomas objektu citam nomniekam šajos noteikumos noteiktajā kārtībā. Nomas līgumu var pagarināt, ievērojot nosacījumu, ka nomas līguma kopējais termiņš nedrīkst pārsniegt Publiskas personas finanšu līdzekļu un mantas izšķērdēšanas novēršanas likumā (turpmāk – Izšķērdēšanas novēršanas likums) noteikto nomas līguma termiņu, izņemot gadījumu, kad nomas objektu iznomā publiskas funkcijas vai deleģēta valsts pārvaldes uzdevuma veikšanai.

Izšķērdēšanas novēršanas likuma 6.1 panta pirmā daļa nosaka, ka, ja likumā vai Ministru kabineta noteikumos nav paredzēts citādi, kustamās mantas nomas līgumu slēdz uz laiku, kas nav ilgāks par pieciem gadiem, nekustamā īpašuma nomas līgumu — uz laiku, kas nav ilgāks par 30 gadiem.

Noteikumu Nr. 97 21. punkts noteic, ka, pagarinot nomas līguma termiņu, nomas maksu pārskata, piemērojot šajos noteikumos minēto nomas maksas noteikšanas kārtību, un maina, ja pārskatītā nomas maksa ir augstāka par līgumā noteikto nomas maksu.

Ogres novada pašvaldības mantas novērtēšanas un izsoles komisija 2024. gada 10. aprīlī noteica Telpas nomas maksu 2,00EUR(divi *euro* un 00 centi) par vienu kvadrātmetru mēnesī, neieskaitot pievienotās vērtības nodokli.

Ņemot vērā minēto un pamatojoties uz Pašvaldību likuma 10. panta pirmās daļas 21. punktu un 10. panta otrās daļas 2. punkta a) apakšpunktu, Publiskas personas finanšu līdzekļu un mantas izšķērdēšanas novēršanas likuma 6.1 panta pirmo daļu, Ministru kabineta 2018. gada 22. februāra noteikumu Nr. 97 ”Publiskas personas mantas iznomāšanas noteikumi” 12., 18., 21. punktu un Ogres novada pašvaldības mantas novērtēšanas un izsoles komisijas 2024. gada 10. aprīļa lēmumu Nr. K.1-2/58 “Par nosacītās nomas maksas noteikšanu nekustamā īpašuma “Pagastmāja”, Madlienas pagastā, Ogres novadā neapdzīvojamo telpu daļas 16,6 m2 platībā ēkas pirmajā stāvā ar kadastra apzīmējumu 7468 001 0291 001, nomai”,

**balsojot: ar 22 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Pagarināt** uz 5 (pieciem) gadiem 2011. gada 1. jūnija Nedzīvojamo telpu nomas līgumu Nr. 2012/2 (turpmāk – Nomas līgums) ar [Vārds Uzvārds], personas kods [personas kods], par nedzīvojamās telpas Nr. 26 (16,6 m2 platībā), kas atrodas nekustamajā īpašumā “Pagastmāja”, Madlienas pag., Ogres nov., kadastra numurs 7468 001 0291, turpmāk – Telpa, nomu.
2. **Noteikt** Telpas nomas maksu 2 EUR(divi *euro*) par vienu kvadrātmetru mēnesī, neieskaitot pievienotās vērtības nodokli.
3. **Pilnvarot** Ogres novada Madlienas pagasta pārvaldi viena mēneša laikā pēc lēmuma parakstīšanas sagatavot un noslēgt ar [Vārds Uzvārds] vienošanos par grozījumiem Nomas līgumā atbilstoši šim lēmumam un normatīvajiem aktiem.
4. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)